**Előterjesztés**

**Litér Község Önkormányzata Képviselő-testületének**

**a 2021. szeptember 30-i ülésére**

**a Veszprémi Tankerületi Központ kötelező felvételt biztosító iskolák tárgyú napirendi ponthoz**

**Tisztelt Képviselő-testület!**

A nevelési-oktatási intézmények működéséről szóló 20/2012.(VII.31.) EMMI rendelet 24.§ (1) bekezdése szerint eljárva a felvételi körzetek megállapításához a Veszprémi Tankerületi Központ minden év október hó utolsó napjáig beszerzi az önkormányzatok véleményét.

A települési önkormányzat véleményének tartalmaznia kell a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban.

A Veszprémi Tankerületi Központ megküldte az illetékességi területén található köznevelési intézmények 2021/2022. tanévre vonatkozó felvételi körzetének listáját.

A határozatba indokoltnak tartom belefoglalni az alábbiakat:

**Balatonalmádi járás:**

Litér - Kötelező felvételt biztosító iskola: 037162—Balatonfűzfői Irinyi János Általános Iskola és Alapfokú Művészeti Iskola 8184 Balatonfűzfő, Irinyi János utca 2.

Nem állami fenntartó részvétele a kötelező felvételt biztosító iskola feladatainak ellátásában:

Litér (teljes közigazgatási terület): 201743 – Litéri Református Általános Iskola 8196 Litér, Petőfi u. 8.

Litér településen a jegyző nyilvántartásában nem szerepel hátrányos helyzetű általános iskolába járó gyermek.

|  |  |
| --- | --- |
|  |  |

Fentiek alapján kérem, szíveskedjenek meghozni döntésüket!

Litér, 2021. szeptember 16.

*Az előterjesztést készítette: Sárdi Jánosné*

 Varga Mihály sk.

 polgármester

**Határozati javaslat**

**Litér Község Önkormányzata Képviselő-testületének**

**……/2021. (IX.30.) LKt. határozata**

Litér Község Önkormányzatának Képviselő – testülete véleményezte, és jóváhagyja Balatonalmádi járás felvételi körzetét Litér tekintetében, az alábbiak szerint:

A nemzeti köznevelésről szóló 2011. évi CXC. törvény 50.§ (8) bekezdése alapján a kormányhivatal meghatározza és közzéteszi az iskolák felvételi körzetét, ennek alapján:

**Balatonalmádi járás**

Litér: Kötelező felvételt biztosító iskola: 037162—Balatonfűzfő Irinyi János Általános Iskola és Alapfokú Művészeti Iskola184 Balatonfűzfő, Irinyi János utca 2.

Nem állami fenntartó részvétele a kötelező felvételt biztosító iskola feladatainak ellátásában:

Litér (teljes közigazgatási terület): 201743 – Litéri Református Általános Iskola 8196 Litér, Petőfi u. 8.

Litér településen a jegyző nyilvántartásában nincs hátrányos helyzetű általános iskolába járó gyermek.

A Képviselő-testület megbízza a polgármestert a szükséges intézkedések megtételével.

Felelős: Varga Mihály polgármester

Határidő: 2021. október 15.